
OBLAKOVA ULICA 5
3000 CELJE    
tel: (03) 42 33 000

datum: 08.08.2025                                                                                Postopek: 536-2025 BG/VH

Za potrebe priprave postopka javnega naročila za  predmet:

DOBAVA IN VGRADNJA KLICNEGA in KOMUNIKACIJSKEGA SISTEMA (KiKS) NA NEVROLOŠKEM ODDELKU


Splošne zahteve:
· Osnova za realizacijo dobave  je prejem pisnega naročila  strani naročnika. Ponudbe zbiramo informativno za predložitev v presojo odobritve. V kolikor bomo prejeli odobritev s strani pristojnih bomo realizacijo izvedli pri najugodnejšemu ponudniku, ki bo izpolnjeval tehnične zahteve.
· Cena mora vsebovati vse stroške, popuste, rabate, dostavo, montažo in davek na dodano vrednost. 
· Izvajalec  mora zagotoviti dostavo blaga ter montažo in namestitev v prostor pri naročniku Termin montaže/primopredaje  je potrebno uskladiti  z naročnikom (kontaktna oseba naročnika Boštjan Gajšek)
· Obveznost dobavitelja je, da bo zagotovil brezplačno oz. na lastne stroške potrebno izvedbo  edukacije uporabnikov (normalni uporabniški nivo)  s strani naročnika za pravilno  ter varno uporabo opreme ter njeno nego. Če je za ustrezno pridobitev znanja potrebno opraviti več ločenih edukacij, je dobavitelj dolžan vsa ta šolanja organizirati v smislu te točke.
· Ponudbi predložite prospekte ter drugo dokumentacijo iz katere je razvidno izpolnjevanje tehničnih zahtev.
· [bookmark: _Hlk124249372]Naročnik se zavezuje naročeno ter dobavljeno blago plačati v roku, kot ga določa veljavna zakonodaja. 
· Merilo izbora: najnižja vrednost ponudbe v EUR z DDV ob izpolnjevanju tehničnih zahtev naročnika.
· Naročnik bo ponudnike, ki so oddali ponudbo skladno z določilom drugega odstavka 21. člena ZJN-3 pisno obvestil najkasneje v roku 30 dni od oddaje evidenčnega naročila


Ponudbe pošljite na naslov elektronske pošte 
Nabava1@sb-celje.si
z oznako EN_536_2025_ DOBAVA IN VGRADNJA KLICNEGA in KOMUNIKACIJSKEGA SISTEMA (KiKS) NA NEVROLOŠKEM ODELKU _do najkasneje 18.08.2025 do 12 ure  -


1. obrazec  predračun rekapitulacija (OBR-1)
1. obrazec tehnične zahteve (OBR-2)
2. Specifikacija opreme Nevrološki oddelek
3. PZI






OBRAZEC PREDRAČUNA - REKAPITULACIJA    OBR-1                                                                                 

Ponudnik:__________________________________________________________


	Predmet ponudbe
	Vrednost v EUR z DDV

	1. DOBAVA IN VGRADNJA KLICNEGA in KOMUNIKACIJSKEGA SISTEMA (KiKS) NA NEVROLOŠKEM ODDELKU

	


	2.Polno vzdrževanje  za obdobje 7 let
	

	SKUPAJ KONČNA VREDNOST V EUR Z DDV (1+2)
	


Specifikacija opreme je v priloženi tabeli – priloga Nevrološki oddelek



Datum: ____________                                                                    Žig in podpis ponudnika































OBRAZEC TEHNIČNE ZAHTEVE                             OBR 2

Ponudnik:_________________________________________________________

»DOBAVA IN VGRADNJA KLICNEGA in KOMUNIKACIJSKEGA SISTEMA (KiKS) NA NEVROLOŠKEM ODDELKU»
	Tehnične specifikacije in pogoji za DOBAVA IN VGRADNJA KLICNEGA in KOMUNIKACIJSKEGA SISTEMA (KiKS) NA NEVROLOŠKEM ODDELKU


	

	

	DOBAVA IN VGRADNJA KLICNEGA in KOMUNIKACIJSKEGA SISTEMA (KiKS) NA NEVROLOŠKEM ODDELKU

	Zap. št.
	Zahtevani pogoji, karakteristike in oprema 
	

	TEHNIČNE ZAHTEVE

	1.
	Sistem, izpolnjuje standarde, kot je VDE 0834, iz tega izhaja da mora biti sistem avtonomen, neodvisen in enovit ter mora delovati samostojno brez uporabe zunanjih naprav in sistemov, ki niso predmet klicnega in komunikacijskega sistema. Zunanje naprave in sistemi so vključeni lahko le in izključno preko ustreznih ločilnih modulov, ki morajo hkrati izpolnjevati varnostno funkcionalne zahteve zahtevanih standardov in predpisov.
	 
 
 
 
 
 
 
 

	2.
	Pri izvedbi sistema se mora upoštevati tehnične smernice za zdravstvene ustanove TSG-12640-002:2021. 
	

	3.
	Sistem mora biti izdelan in vgrajen v skladu s standardi, ki urejajo področje klicnih in komunikacijskih sistemov (DIN VDE 0834-1:2016-06 in DIN VDE 0834-2:200-04).Biti mora certificiran s strani organa za ugotavljanje skladnosti oz. priglašene organizacije, ki izvaja tovrstna testiranja in certificiranja (na primer SIQ). Zaradi nevarnosti ogrožanja pacientov uporaba ne-testiranih, ne-certificiranih sistemov zatorej ni dovoljena. Lastne izjave in certifikati izdani s strani proizvajalca opreme tako ne zadostujejo. 

	

	4.
	Sistem naj porablja LON Works protokol, ki zagotavlja odprtost sistema, zanesljivost, omogoča prenos velike količine podatkov z veliko hitrostjo... Konfiguracija celotnega sistema mora biti možna iz poljubnega mesta kjerkoli v sistemu. To pomeni, da je možno spreminjati konfiguracijo celotnega sistema iz strežnika ali s pomočjo prenosnega računalnika s katerim se priključi na vodilo. Poleg zahtev standarda mora omogočati selektivno aktiviranje/izpisovanje klicev iz posamezne postelje, govorno komunikacijo na nivoju sobe in na nivoju postelje, povezavo z zunanjimi napravami in sistemi preko ustreznih strojnih in programskih modulov, vključevanje drugih sodobnih tehnologij RFID, TCP/IP, VoIP...

	

	5.
	Biti mora popolnoma kompatibilen z že vgrajenim sistemom na drugih oddelkih zaradi povezovanja med oddelki in dodeljevanja sob med oddelki (dodelitev sobe na drugi oddelek in obratno). Kompatibilnost se dokazuje s testnim poročilom in izjavo izdano s strani proizvajalca obstoječega vgrajenega sistema.

	

	6.
	Uporabljeni kabli morajo ustrezati zahtevam TSG-1-001:2019. Le ti se uvlečejo v cevi in/ali položijo na kabelske police nameščene v med stropovju. Inštalacija mora biti ustrezno in estetsko nameščena in označena.
	

	7.
	Med stropovje je namenjeno izključno izvedbi inštalacije. Vsi pomembni in vitalni elementi sistema se morajo namestiti na lahko dostopno in za to primerno mesto. Vgradnja kakršnih koli modulov in drugih naprav v med stropovju ni dovoljena.
	

	8.
	V smislu klicnega in komunikacijskega sistema mora vsak oddelek delovati v kot samostojen in neodvisen sistem. Vsi oddelki se med seboj fizično povežejo preko LAN vodila v TCP/IP tehnologiji. Infrastruktura za sistem mora biti iz varnostnih razlogov izvedena z ločeno infrastrukturo (lastno omrežje).
	

	9.
	Povezava s sistemskim vodilom omogoča povezovanje oddelkov, dodeljevanje sobe med oddelki, prenos vseh informacij do strežnika za potrebe upravljanja s sistemom, arhiviranja vseh dogodkov v sistemu, nadzor vseh komponent sistema, konfiguracijo, prenos želenih informacij na zunanje sisteme, diagnostiko in konfiguracijo na daljavo... Funkcionalno povezovanje posameznih oddelkov mora biti programsko nastavljivo.
	

	10
	Ustrezni elementi klicnega in komunikacijskega sistema morajo biti, poleg prostorov namenjenih pacientom, nameščeni v vseh prostorih namenjeni medicinsko negovalnemu in oskrbovalnemu osebju.
	

	11.
	V vsaki bolniški sobi, kakor tudi v sobah za osebje (dežurna soba-zdravnik, sestra…) se pri vratih oziroma na ustrezno mesto namesti sobni terminal. Tega sestavlja prikazovalnik občutljiv na dotik, ustrezne tipke za izvajanje posameznih osnovnih funkcij ter integrirana mikrofon in zvočnik. Mikrofon in zvočnik omogočata govorno komunikacijo na nivoju sobe. Zvočnik mora zagotavljati dovolj visok nivo glasnosti, da je slišnost dovolj visoka v celotni sobi. Fizične integrirane tipke morajo zagotavljati izvajanje osnovnih operacij za delovanje klicnega in komunikacijskega sistema. Tako morajo biti integrirane vsaj tipke za aktiviranje dveh prisotnosti, tipka za aktiviranje klica in tipka za aktiviranje posebnega klica (na primer reanimacije). Tipke morajo biti ustrezne oblike in barve skladno z zahtevami standarda. Vsaka od njih pa mora imeti pomirjevalni svetlobni indikator. Zaželen je dodatni svetlobni indikator, integriran na samem terminalu, ki prikazuje aktiviran klic znotraj oddelka oziroma skupine.
	

	12.
	Druge tipke in funkcionalnosti so lahko dostopne preko programskih tipk na samem zaslonu, ki je občutljiv na dotik. Le ta omogoča prikaz informacij o aktiviranih klicih, prisotnostih, alarmih, napakah in drugih obvestil. Prikazovalnik je več barven in omogoča prikaz klicev v barvni obliki. Barva je odvisna od aktiviranega klica. V odvisnosti od trenutnega stanja in omogočenih funkcionalnosti so dostopne ustrezno programsko in sistemsko nastavljene tipke. Mogoče je dodajati posebne tipke za hiter dostop do najpogosteje uporabljenih funkcij. Hkrati je omogočeno dodajati funkcionalnosti, ki so potrebne v dotičnem primeru.
	

	13.
	Preko tipke na zaslonu je mogoč dostop do seznama trenutno aktivnih prisotnosti osebja v posameznih prostorih.

	

	14
	Sobni terminal mora vsebovati programsko nastavljiv filter, ki omogoča filtriranje posameznih kategorij klica, ki se sprejemajo ob aktiviranju posamezne prisotnosti. 
Prek menija je mogoče dostopati do funkcij kot so izvajanje govornih obvestil, pregled in združevanje skupin in oddelkov, pregled seznama aktiviranih prisotnosti, sprejetih klicev, sporočil in napak. Omogočeno je nastavljanje glasnosti lokalnega brnala, ki opozarja na aktiviran klic in njegov izklop/vklop, izvajanje govorne komunikacije z izbranim prostorom in posteljo (pacientom), nadzor želenih bolniških sob ter upravljanje sistema. Funkcije so programsko omogočene ali onemogočene za vsak sobni terminal ločeno, odvisno od potreb.
	

	15.
	Govorna obvestila iz posameznega sobnega terminala se lahko izvedejo na celotnem sistemu, v vse prostore dotičnega oddelka in le v prostor z aktivirano prisotnostjo.
	

	16
	Vsak sobni terminal lahko le prikazuje aktivna združevanja s čimer je jasno razvidno katere skupine in oddelki so povezani med seboj. Možno pa je omogočiti tudi združevanje/razdruževanje oddelkov. S filtrom se določi katera združevanja bodo prikazana na posameznem prikazovalniku. 
Govorna komunikacija je omogočena s posameznim prostorom in tudi posamezno posteljo (pacientom) v kolikor je uporabljeno ustrezno ročno tipkalo. Pri tem se mora zagotavljati diskretnost pacientov, zato je omogočena le enosmerna govorna komunikacija. Dvosmerni način po želji vzpostavi pacient. Diskretnost je mogoče pod posebnimi pogoji izključiti.
	

	17
	Omogoča nadzor sob, ki omogoča sekvenčno spremljanje dogajanja v izbranih prostorih. Želene prostore se ustrezno izbere v meniju. Čas za posamezni prostor se določi z orodjem za konfiguracijo.
	

	18
	Preko upravljanja sistema je omogočeno spreminjanje dodeljevanje posameznih prostorov drugim skupinam znotraj oddelka
	

	19
	Seznam aktiviranih prisotnosti, sprejetih klicev, sporočil in napak omogoča pregled nad trenutnim stanjem sistema, torej nad klici, ki so na čakanju za obdelavo, prostori kjer ja aktivirana prisotnost, pregled morebitnih napak sistema.
	

	20
	Sobni terminal mora imeti integriran RFID sprejemnik za aktiviranje prisotnost s pomočjo RFID kartic. Zaželena sta oba frekvenčna pasova za RFID tehnologijo in sicer 125kHz in 13,56MHz. V tem primeru se v log sistema zabeleži prisotnost dotičnega zdravstvenega osebja, ki je na ta način aktiviralo prisotnost v posameznem prostoru.

	

	21
	Na vhodu v oddelek se namesti vhodni komunikacijski terminal, ki ima funkcijo domofona in aktiviran vhodni klic posreduje v vse sobe klicnega sistema za hitrejše in boljše obveščanje osebja o obiskovalcu za čas ko je oddelek zaprt.
	

	22.
	Izpis na prikazovalniku mora vsebovati vse informacije za natančno identifikacijo klica. Te informacije so najmanj: oznaka oddelka in skupine kjer je bil klic aktiviran, vrsta/kategorija aktiviranega klica, opis prostora kjer je bil klic aktiviran in mikro lokacija aktiviranega klica. Kot mikro lokacijo se smatra opis mesta v prostoru iz katerega je bil klic aktiviran (postelja 1, soba, wc, tuš…). Izpisi na prikazovalniku morajo biti prosto nastavljivi z uporabo alfa numeričnih znakov, šumniki so izvzeti.
	

	23.
	Sistem mora omogočati več vrst (kategorij) klicev: 
- klic sestre 
- nujni klic sestre 
- klic iz wc-ja (sanitarno toaletnih prostorov) 
- nujni klic iz wc-ja 
- klic zdravnika 
- diagnostični klic (ob povezavi z monitorjem ali drugo medicinsko opremo) 
- klic reanimacije 
- javljanje napak sistema v skladno s standardom 
- servisni klic 
- posebne klice, ki se nastavljajo v odvisnosti od potreb oddelka 
- aktiviranje dveh prisotnosti (prisotnost sestre in prisotnost zdravnika) za selektivno sprejemanje klicev iz drugih prostorov/sob s pomočjo zvočnega opozorila 

	

	24.
	Pri vsaki postelji v bolniških sobah se mora namestiti panel klica z eno ali dvema ločenima tipkama. Panel sestavlja ločena tipka na panelu in univerzalna vtičnica za priklop različnih elementov (ročnih tipkal). Druga tipka ima funkcijo prekinitve klica (primer sobe z nadzorom – intenzivna nega). Univerzalna vtičnica, asimetrične oblike, je namenjena priklopu ročnega tipkala, diagnostičnega vmesnika ali katerega od drugih posebnih elementov za aktiviranje klica. Klicni panel omogoča aktiviranja:
- klica sestre, 
- diagnostičnega klica, 
- posebnega klica, 
- javljanje iztaknjenega vtikača, 
- nujni klic sestre. 

	

	25.
	Delovanje in nastavitve klicnega panela mora biti nastavljivo z vtičniki. V kolikor ima klicni panel integrirano drugo vtičnico, je le ta namenjena priklopu posebnih naprav ali senzorjev za avtomatično posredno aktiviranje klica s strani drugih naprav, kot so monitorji, infuzijske črpalke in druge medicinske naprave.

	

	26.
	Celoten sistem oz. vse postelje morajo imeti omogočeno govorno komunikacijo pri posamezni postelji. Slednja se izvaja preko ročnega tipkala.


	

	27.
	Diagnostični vmesnik, katerega je možno priključiti na klicni panel pri postelji, omogoča povezavo monitorja življenjskih funkcij, infuzijskih črpalk in drugih medicinskih naprav v klicni in komunikacijski sistem.
	

	28.
	Vklop/izklop bralne luči, ki je izveden preko klicnega panela (ročnega tipkala) pri postelji se mora izvesti z uporabo impulznih relejev, napajanje le teh pa izvedeno skladno s predpisanim standardom.

	

	29.
	Vsi deli klicnega sistem morajo izpolnjevati zahteve standarda EN 60601-1, kar še posebej velja za prostor v okolici pacienta.

	

	30.
	Pacientu se nameni ročno tipkalo, ki mora imeti vsaj: 
 • tipko za klic sestre, 
 • dve tipki za vklop/izklop luči. 

	

	31.
	Tipke morajo biti v skladu s predpisanim standardom osvetljene. Ročno tipkalo mora biti ergonomične oblike s folijsko tipkovnico, ki zagotavlja preprosto uporabo in čiščenje (dezinficiranje). Tipkalo oz. ohišje mora biti izdelano iz protimikrobnih materialov, ki so odporni na čistila uporabljena v zdravstvu. Ostri robovi ob tipkah niso dopustni. Področje zaščite: A. Na razpolago morajo biti tudi druge izvedbe ročnih tipkal, ki so vsa v enakem ohišju. Kabel ročnega tipkala mora biti dolg vsaj tri metre in ne predebel. Kabel pa ne sme biti spiralen.
	

	32.
	Vtičnica in vtikač ročnega tipkala morata biti izvedena tako, da ne more priti do napačnega vklopa, hkrati mora biti izvlek vtikača iz vtičnice z majhno silo in v vseh smereh brez, da bi se pri tem poškodoval eden ali drugi. Vtičnica in vtikač morata biti enovita za vse primere ročnih tipkal.
	

	33.
	Glede na potrebe posameznih oddelkov morajo biti na voljo tudi druge različice ročnih tipkal in sicer z dodatnimi tipkami za poseben klic in integriran mikrofon/zvočnik za govorno komunikacijo pri postelji.

	

	34.
	Ob vsaki postelji se na steno, nočno omarico ali medicinsko letev pritrdi nosilec ročnega tipkala
	

	35.
	V sanitarno toaletnih prostorih se namesti ustrezen klicni panel. V samem prostoru pa še panel za prekinitev (reset) ali panel klica in reseta v kolikor se sanitarni prostor ne nahaja v okviru bolniške sobe. Ob wc školjki se mora na ustrezno lahko dostopno mesto namestit panel klica. V prostorih s tuš kadjo se namesti potezni klicni panel. Slednji se namesti vsaj 20 cm višje od izpustne šobe tuša. Vrvica poteznega panela mora biti rdeče barve in se mora raztegniti/pretrgati pod obremenitvijo večjo od 7kg. V sanitarno toaletnem prostoru (skupna kopalnica) kjer je nameščena kad se v bližini le te namesti pnevmatski klicni panel. Klic v sanitarno toaletnem prostoru v katerega se vstopa iz predprostora sobe ali hodnika se prekine/ resetira na panelu za prekinitev (reset), ki se vgradi v sanitarni prostor. Sicer se klic iz sanitarno toaletnega prostora prekine na sobnem terminalu oziroma ustreznem panel v prostoru/bolniški sobi.

	

	36.
	Pred vsakim prostorom-sobo se namesti signalna lučka, ki signalizira aktivirane klice v sobi, prisotnosti osebja in napake sistema. Lučka mora imeti vsaj pet barvnih polj in sicer: 
- belo klic iz toaletnih prostorov, kopalnice 
- rdeče klic iz sobe 
- zelena prisotnost osebja 
- rumena prisotnost drugega osebja 
- modra klic reanimacije 

	

	37.
	V prostorih kot so na primer skupna kopalnica, se namesto sobnega terminala namesti panel klica in prisotnosti, ki omogoča aktiviranje klica in prisotnosti. Integrirano brnalo, ob aktivirani prisotnosti, zvočno signalizira aktiviran klic znotraj skupine oziroma oddelka.


	

	38.
	V prostorih kot so na primer skupna kopalnica se kot inteligentni sobni element uporablja sobna elektronika z integrirano sobno svetilko, ki kot inteligentni element povezuje vse elemente prostora v adresni klicni in komunikacijski sistem. Slednja skrbi za prenos aktiviranih klicev, prisotnosti in napak, nadzoruje delovanje sistema znotraj prostora, upravlja pomirjevalne lučke na klicnih panelih in vizualno signalizira aktivirane klice s štirimi barvnimi petimi barvnimi polji
	

	39.
	V sestrskem timu se namsti nadzorni terminal za osebje NCS, ki je namizne ali stenske izvedbe. Funkcije omenjenega terminal morajo bit, zaradi prilagoditev potrebam in željam uporabnika in sistema, nastavljive s programskim orodjem. Terminal sestavlja velik prikazovalnik občutljiv na dotik, slušalka, nastavljive tipke in funkcijske tipke. Za potrebe prostoročnega komuniciranja je v ohišju vgrajen zvočnik in mikrofon. Terminal prikazuje vse informacije o aktiviranih klicih, sporočilih, alarmih in napakah v sistemu. Omogoča govorno komunikacijo s kličočim pacientom in hkrati omogoča naslavljanje (klicanje) vseh sob bodisi, da so te označene s številkami ali tudi samo črkami. V primeru naslavljanja neke sobe mora biti zagotovljena blokada dvosmerne govorne komunikacije, le to deblokira pacient. Poleg naslavljanja posamezne sobe je možna izvedba obvestil odvisno od izbranega filtra (vse sobe, sobe s prisotnostjo, določene skupine/oddelki).

	

	40.
	Poleg osnovne funkcije prikazovanja aktiviranih/sprejetih klicev in njihove obdelave, mora terminal zagotavljati tudi izvajanje nekaterih sistemskih nastavitev oz. sprememb v delovanju sistema. V smislu teh sprememb nastavitve sistema se ne podrazumeva nova konfiguracija tega, temveč spremembe v nastavitvah, ki se dogajajo na dnevni ravni. V ta nabor spada združevanje/razdruževanje skupin/oddelkov, deblokada/blokada zasebnosti pri govorni komunikaciji, prenos oz. dodelitev posameznih sob drugim skupinam, izvajanje nadzora nad sobami, urejanje posredovanja klicev... Dostop do teh nastavitev mora biti zaščiten z geslom, katerega določi uporabnik sam.

	

	41.
	Integriran prikazovalnik občutljiv na dotik zagotavlja prikaz informacij o aktiviranih klicih, prisotnostih, alarmih, napakah in drugih obvestil. V odvisnosti od trenutnega stanja in omogočenih funkcionalnosti so dostopne ustrezno programsko in sistemsko nastavljene tipke.

	

	42.
	Preko tipke na prikazovalniku je mogoč dostop do seznama trenutno aktivnih prisotnosti osebja v posameznih prostorih.


	

	43.
	Nadzorni terminal mora vsebovati programsko nastavljiv filter, ki omogoča filtriranje posameznih kategorij klica, ki se sprejemajo ob aktiviranju posamezne prisotnosti.

	

	44.
	Prek menija je mogoče dostopati do funkcij kot so izvajanje govornih obvestil, pregled in združevanje skupin in oddelkov, pregled seznama aktiviranih prisotnosti, sprejetih klicev, sporočil in napak. Omogočeno je nastavljanje glasnosti lokalnega brnala, ki opozarja na aktiviran klic in njegov izklop/vklop, izvajanje govorne komunikacije z izbranim prostorom in posteljo (pacientom), nadzor želenih bolniških sob ter upravljanje sistema. Funkcije so programsko omogočene ali onemogočene za vsak nadzorni terminal ločeno, odvisno od potreb.

	

	45.
	Govorna obvestila iz posameznega nadzornega terminala se lahko izvedejo na celotnem sistemu, v vse prostore dotičnega oddelka in le v prostor z aktivirano prisotnostjo.

	

	46.
	Vsak nadzorni terminal lahko le prikazuje aktivna združevanja s čimer je jasno razvidno katere skupine in oddelki so povezani med seboj. Možno pa je omogočiti tudi združevanje/razdruževanje oddelkov. S filtrom se določi katera združevanja bodo prikazana na posameznem prikazovalniku. 
Govorna komunikacija je mogoča s posameznim prostorom in tudi posamezno posteljo (pacientom) v kolikor je uporabljeno ustrezno ročno tipkalo. Pri tem se mora zagotavljati diskretnost pacientov, zato je omogočena le enosmerna govorna komunikacija. Dvosmerni način po želji vzpostavi pacient. Diskretnost je mogoče pod posebnimi pogoji izključiti.

	

	47.
	Nadzor sob -  funkcija, ki omogoča sekvenčno spremljanje dogajanja v izbranih prostorih. Želene prostore se ustrezno izbere v meniju. Čas za posamezni prostor se določi z orodjem za konfiguracijo.

Preko upravljanja sistema je omogočeno spreminjanje dodeljevanje posameznih prostorov drugim skupinam znotraj oddelka
	

	48.
	
Seznam aktiviranih prisotnosti, sprejetih klicev, sporočil in napak omogoča pregled nad trenutnim stanjem sistema, torej nad klici, ki so na čakanju za obdelavo, prostori kjer ja aktivirana prisotnost, pregled morebitnih napak sistema.


	

	49.
	Modul za povezavo (prehod/gateway) z ostalimi oddelki in strežnikom, se namesti v omari prostora z dvižnim vodom ali komunikacijskem vozlišču . Omogoča nadzor vseh elementov oddelka. Skrbi za upravljanje govornega kanala in njegovo analogno digitalno pretvorbo za komunikacijo med oddelki. Omogoča delitev oddelka na največ pet organizacijskih skupin. Le te je mogoče združevati/razdruževati. S posebnimi nastavitvami je mogoče posredovati posamezne kategorije klica v druge skupine ali oddelka po določenih časovnih terminih. 
Modul oz. drugi moduli morajo biti vgrajeni v ustrezno ohišje. Poveže se na podatkovno vodilo LON dotičnega oddelka. Povezava med oddelki se izvede preko mrežnega stikala s kablom S/FTP kategorije 6.

	

	50.
	Vsi elementi za prikaz in obdelavo klicev morajo zagotavljati zvočno in vizualno signaliziranje v skladu z zahtevami standarda DIN VDE 0834. Vrste (kategorije) klica se na prikazovalniku ločijo vizualno in zvočno.

	

	51.
	Namestitev elementov: 
- sobni terminal se namesti na primerno lokacijo (dostopno ob vhodu) na višino 150 cm (sredina prikazovalnika); 
- elementi za prikaz in obdelavo klicev, alarmov, sporočil in napak se namestijo praviloma na steno; 
- sobni prikazovalniki in sobni klicni paneli se namestijo tako, da omogočajo nemoteno uporabi in so na višini, ki omogoča nemoten pogled na prikazovalnik, praviloma na višino 150 cm; 
- sobne svetilke se namestijo na steno ob vratih bolniške sobe, praviloma na višino 215 cm; 
- klicni panel z vtičnico, ki je nameščen pri postelji se namesti v bolniški kanal. V sobah/prostorih brez bolniških kanalov se panel namesti na steno ali na ustrezno mesto v bližini postelje. Ob namestitvi se mora izbrati lokacija, ki omogoča nemoteno uporabo in se ob premikanju in dvigovanju postelj ne pojavljajo poškodbe na klicnih paneli in/ali ročnih tipkalih; 
- klicni panel ob wc školjki se namesti na višini 70 cm in sicer 80 cm od stene wc školjke; 
- potezni klicni panel v prostorih s tuš kadjo se namesti na višino 215 do 230 cm, enako velja za pnevmatski klicni panel; 
- vsi centralni elementi (TCP/IP prehod, napajalnik...) se morajo vgraditi v ustrezno ohišje. 

	

	52.
	Del elementov na oddelku žilne kirurgije (sobni terminal, sobna svetilka) je potrebno namestiti nadometno za kar je potrebno uporabiti določene nadometne montažne okvirje. Ob tem je potrebno izvesti delno nadometno inštalacijo z nadometnimi inštalacijskimi kanali. V kolikor in povsod kjer je mogoče se zadrži isti koncept (lokacije in višine), ki je enoten po bolnišnici oziroma se elementi nameščajo na lokacije, ki so najbolj primerne iz stališča uporabniške izkušnje.


	

	53.
	Povezava z drugimi zunanjimi napravami in/ali sistemi mora biti izvedena preko varne šifrirane povezave.

	

	54.
	Vsi oddelki morajo biti povezaie v centraliziran sistem na skupni platformi za potrebe nadzora, arhiviranja, upravljanja.... z zagotovljenim varnostnim kopiranjem
	

	
	Posebne zahteve
	

	55.
	 
Vsi elementi morajo biti izdelani iz protimikrobne plastike, ki preprečuje razvoj in rast bakterij (standardu ISO 22196:2011). 


	

	56.
	Omogočena mora biti prilagoditev posebnim zahtevam posameznih oddelkov in potrebah po dnevnih migracijah bolniških sob med posameznimi oddelki oz. skupinami. 

	

	57.
	Sistem mora biti na katerem koli mestu znotraj sistema preprosto razširljiv in nadgradljiv. Vsebovati mora tri nivojsko kontrolo oziroma diagnostiko, kar pomeni, da so kontrolirani vsi elementi, kontrolirane morajo biti tudi vse povezave med njimi. Pri vgradnji sistema se morajo upoštevati vse zahteve omenjenega standarda DIN VDE 0834-1:2016-06 in DIN VDE 0834-2:200-04.

	




	
	DODATNE ZAHTEVE NAROČNIKA:

	 
 
 
 
 
 
 
 
 
 
 
 
 
 

	
	1. Ponudnik zagotavlja dobavo in montažo opreme in izvedbo vseh pogodbenih obveznosti najkasneje v 90 (devetdesetih) dneh po podpisu pogodbe in dostavo DDP prostori naročnika (Splošna bolnišnica Celje), skupaj s spremljajočimi dokumenti v slovenskem ali angleškem jeziku (navodilo za uporabo v slovenskem jeziku). 

	

	
	2. Ponudnik mora zagotoviti PID projekt in ga mora predati naročniku v dveh tiskanih izvodih in v elektronski obliki (digitalni) z vso pripadajočo programsko opremo in nastavitvenimi parametri klicnega sistema. Programsko opremo za parametriranje sistema in vzdrževanje sistema mora zagotoviti naročnik in mora biti del ponudbe.

	

	
	3. V primeru vgradnje opreme drugega proizvajalca kot je navedeno v projektu PZI le to spremembo projekta zagotovi oz. spremeni ponudnik sam na svoje stroške. Splošna bolnišnica Celje ne prevzema nobenih stroškov pri spremembi projektne dokumentacije.

	

	
	4. Referenčno delo; Ponudnik mora s strani uporabnikov obstoječih projektov pridobiti pisno potrdilo za sistem kateri zajema:
a.) Da je sistem izveden v stavbi za zdravstveno oskrbo
b.) Da so vgrajeni sistemi obsegali vsaj 10 bolniških sob s kopalnico opremljeno s klicno napravo in da so v bolniški sobi vsaj 3 postelje s klicnim sistemom.
c.) Ponudnik zagotavlja, da je vgradil vsaj 3 sisteme (klicni sistem) v stavbe za zdravniško oskrbo v Republiki Sloveniji. Za dokazilo predloži pisno potrdilo o izvedenem sistemu z strani ustanov za zdravstveno oskrbo.


	

	
	5. Odzivni čas; Ponudnik mora zagotavljati možnost vzpostavitve kontakta z mobilnimi telekomunikacijskimi sredstvi in sicer mora biti ponudnik na razpolago 24 ur na dan in 7 dni v tednu, vse dni v letu za tehnično pomoč oz. tehnično svetovanje v primeru okvare sistema. V kolikor se izkaže da naročnik ne zmore odpraviti okvare sam, je čas prihoda ponudnika na objekt naročnika najkasneje 12 ur od trenutka sporočila zahteve naročnika do prihoda ponudnika na objekt.


	

	
	6. Ponudnik zagotavlja, da je sistem popolnoma kompatibilen z obstoječim vgrajenim klicnim sistemom ki so bili vgrajeni v zadnjih petih letih na drugih oddelkih v Splošni bolnišnici Celje, za dokazilo predloži certifikat in izjavo proizvajalca obstoječega vgrajenega klicnega sistema, da je sistem popolnoma kompatibilen tako z strojnim delom obstoječega sistema  in z programsko opremo obstoječega sistema (centralni nadzorni sistem).
	

	
	7. Dograditev centralno nadzornega sistema in vključitev novega klicnega sistema v obstoječi CNS in obstoječo računalniško omrežje naročnika Splošne bolnišnice Celje. 
	

	
	8. Računalniška kabelska povezava: ponudnik zagotovi povezavo z UTP CAT6 kablom zaključen v obstoječi omrežni omari in z vtičnico pri krmilniku sistema (natančen prostor vgradnje krmilnika se določi naknadno) in z uspešno opravljenim merilnim poročilom o ustreznosti kabelske povezave.
	











Datum: ____________                                                                    Žig in podpis ponudnika: ________

Vzdrževanje zajema naslednje vrste del, ki so vključene v ceno vzdrževalnine:
· preventivno, kurativno in programirano vzdrževanje (vključno potrošni material ali drug  material potreben za storitev, kakor tudi stroški dela, potni stroški, stroški bivanja vzdrževalcev, dnevnice, kilometrine, transport, dajatve, davščine in drugi morebitni stroški potrebni za izvedbo vzdrževanja opreme) z namenom ohranjanja stopnje funkcionalnosti sistemov in naprav ob nakupu, oz. pravilnega in brezhibnega delovanja opreme;
· zamenjava vseh okvarjenih in izrabljenih originalnih rezervnih/nadomestnih delov ter potrošnega in drugega materiala, ki so se izrabili oz. okvarili pri normalni in pravilni uporabi, velja tako za kurativno vzdrževanje, kot tudi za preventivno vzdrževanje po časovni dinamiki in obsegu, ki je predpisan  z navodili proizvajalca za vzdrževanje opreme;
· redne preventivne kontrole, nastavitve, meritve po časovni dinamiki in obsegu, ki je predpisan z navodili proizvajalca za vzdrževanje opreme (vključno z delom in materialom po navodilih proizvajalca);
· nastavitve sistema po potrebi;
· pripravljenost ter stroške dela za popravila okvar, ki nastanejo izven rednega delovnega časa;
· nujne nadgradnje in zamenjave (programske in strojne opreme) za ohranitev funkcionalnosti sistema ob zagonu (kot npr. update-i ipd.) (v skladu z zahtevo proizvajalca);
· nujne nadgradnje in zamenjave (programske in strojne) za povečanje funkcionalnosti sistema od nakupa (v skladu z zahtevo proizvajalca);
· odpravo nepravilnega delovanja ali okvare sistema, ki niso posledica nepravilne uporabe na strani naročnika;
· daljinski nadzor in servis;
· kontrole, inšpekcije, certificiranje in zagotovitev kakovosti, opremljanje z označbami (nalepkami na opremi) o izvedenem vzdrževanju;
· optimiranje funkcijskih parametrov delovanja;
· zagotovitev pravice k produktivni nadgradnji, ki predstavlja zamenjavo/posodobitev/nadgradnjo obstoječih verzij  programske opreme, ki v celoti nadomestijo licencirano verzijo programskih licenc;
· druge stroške, ki niso posebej specificirani, so pa potrebni za funkcionalno zagotovitev delovanja aparata.

V ceno vzdrževalnine polnega vzdrževanja niso vključena sledeča dela in material, ki jih naročnik po ustreznem postopku ločeno naroči in obračuna:

· delo pri odpravi napak, ki so nastale zaradi nepravilne uporabe, v tem primeru znaša cena delovne ure brez DDV ________ ,
· dodatno naročene  spremembe programske opreme, ki niso povezane z vzdrževanjem,
· nadgradnje in zamenjave (programske in strojne opreme) za povečanje funkcionalnosti od nakupa,
· odprava napak, ki so nastale zaradi posegov nepooblaščenih oseb,
· odprava napak nastalih zaradi atmosferskih razelektrenj (strela),
· odprava napak nastalih zaradi višje sile (poplave, potres, požar, ipd.),
· izvedba fizičnih prestavitev opreme.



Datum: ____________                                                                    Žig in podpis ponudnika

